Държавен вестник, бр. 75, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  75
бюджет на Република България за 2010 г. и 
извършване на съответните корекции по цен­
тралния бюджет и по бюджетите на общините 
по реда на чл. 34, ал. 1 от Закона за устрой­
ството на държавния бюджет.“
§ 2. Изпълнението на постановлението 
се възлага на министъра на финансите, на 
министъра на регионалното развитие и благо­
устройството и на органите на управление на 
Фонда за органите на местното самоуправление 
в България „ФЛАГ“ – ЕАД.
§ 3. Постановлението се приема на осно­
вание § 40 от преходните и заключителните 
разпоредби на Закона за държавния бюджет на 
Република България за 2010 г. и чл. 28, ал. 1 от 
Закона за устройството на държавния бюджет.
§ 4. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
Приложение № 1
към чл. 2, ал. 1
МЕТОДИКА
за определяне на кредитния потенциал на 
общините на базата на интегрална оценка, 
изчислена по критерии, и за групирането им
Методиката се основава на изчисляването 
на интегрална оценка за кредитния потенциал 
на всяка община по определени критерии и 
на средна оценка за страната. 
А. Критерии за определяне на интегрална 
оценка за кредитния потенциал на всяка община 
и на средна оценка за страната
1. Кредитен пул на един жител (в лв.) Това 
е критерий, който е показателен за размера на 
общинските приходи на един жител. 
Кредитният пул се състои от приходи, за 
които общините могат да решават за какво да 
ги използват. Кредитният пул на един жител 
включва отчетните данни за следните приходи 
по общинските бюджети:
а) данъчни приходи по параграфи и подпа­
раграфи на Единната бюджетна класификация 
(ЕБК): §§ 01-03, § 13-00 и § 20-00;
б) неданъчни приходи, без тези от общин­
ски такси, дарения и помощи, по следните 
параграфи на ЕБК: § 24-00, § 28-00, § 36-00, 
§ 37-00, § 40-00 и § 41-00;
в) изравнителна субсидия и други трансфери 
за местни дейности по §§ 31-12 от ЕБК;
г) данни за броя на населението в съответ­
ната община и общо за страната. 
2. Дял на собствените приходи от всички 
приходи (в %). Този критерий дава представа 
за възможността на всяка община да влияе 
върху размера на своите приходи. Показате­
лят „собствени приходи“ включва отчетените 
данъчни и неданъчни приходи по общинските 
бюджети по следните параграфи и подпарагра­
фи от ЕБК: §§ 01-03, § 13-00, § 20-00, § 24-00, 
§ 27-00, § 28-00, § 36-00, § 37-00, § 40-00, § 41-
00, § 45-00 и § 46-00. В показателя „всичко 
приходи“ са включени отчетените приходи 
по общинските бюджети от всички раздели 
на ЕБК без наличностите в края на периода 
по следните подпараграфи от ЕБК: §§ 95-07, 
§§ 95-08, §§ 95-09, §§ 95-10, §§ 95-11 и §§ 95-12; 
преводите в процес на сетълмент по §§ 95-13 
от ЕБК и преоценката на валутни наличности 
по §§ 95-14 от ЕБК.
3. Отношение на нетния оперативен оста­
тък към всички приходи за местни дейности 
(в %). Показателят „нетен оперативен остатък“ 
се формира като разлика между повтарящите 
се текущи приходи и повтарящите се текущи 
разходи. Така получената разлика дава най-
добра представа за свободния паричен ресурс, 
който общината може да насочи за поемане на 
текущите задължения за обслужване на кредит.
Текущите приходи включват отчетените 
данъчни приходи по общинските бюджети по 
параграфи и подпараграфи на ЕБК: §§ 01-03, 
§ 13-00 и § 20-00; приходите от общински такси 
по § 27-00 от ЕБК; неданъчните приходи по 
параграфи на ЕБК: § 24-00, § 28-00, § 36-00, 
§ 37-00 и § 41-00; приходите от изравнителна 
субсидия и други трансфери за местни дейности 
по общинските бюджети по §§ 31-12 от ЕБК.
Текущите разходи включват отчетените 
разходи за местни дейности без тези за капи­
талови разходи, като се прибавят просрочените 
задължения за местни дейности към края на 
годината, без тези за капиталови разходи.
В показателя „всичко приходи за местни 
дейности“ са включени отчетените приходи 
за местни дейности от всички раздели на 
ЕБК без наличностите в края на периода в 
местните дейности по следните подпараграфи 
от ЕБК: §§ 95-07, §§ 95-08, §§ 95-09, §§ 95-10, 
§§ 95-11 и §§ 95-12; преводите в процес на се­
тълмент в местните дейности по §§ 95-13 от 
ЕБК и преоценката на валутни наличности в 
местните дейности по §§ 95-14 от ЕБК, като 
за 2009 г. са добавени отчетените неданъчни 
приходи от делегираните бюджети по функция 
„Образование“.
Б. Определяне на интегралната оценка на 
всяка община
1. Изчислява се стойността на критериите 
по раздел А за периода 2007 – 2009 г. за всяка 
община, като се определя средната аритме­
тична стойност за периода 2007 – 2009 г. на 
всеки от съставните показатели на съответния 
критерий за конкретната община. На базата на 
получените средни аритметични стойности на 
съставните показатели се изчислява стойност­
та на съответния критерий за всяка община.
2. С цел постигане на съпоставимост на 
мерните единици, в които са изчислени раз­
личните критерии (в лв. и в %), за всеки от 
критериите, изчислени по т. 1, се установява 
максималното равнище, постигнато от община. 
Тази стойност се оценява като 100 на сто за 
съответната община. За останалите общини на 
всеки критерий се изчисляват нови стойности 
(в %), като изчислените по т. 1 стойности на 
съответния критерий се отнасят към устано­
веното максимално равнище за него.